Document ID: 32008D0799

KOMISSION PÄÄTÖS,
tehty 10 päivänä lokakuuta 2008,
määrärahojen lopullisesta jaosta jäsenvaltioittain tietyille hehtaarimäärille varainhoitovuonna 2008 neuvoston asetuksen (EY) N:o 1493/1999 mukaisen viiniviljelmien rakenneuudistuksen ja uusiin lajikkeisiin siirtymisen toteuttamiseksi
(tiedoksiannettu numerolla K(2008) 5738)
(Ainoastaan bulgarian-, espanjan-, italian-, kreikan-, maltan-, portugalin-, ranskan-, romanian-, saksan-, slovakin-, sloveenin-, tšekin- ja unkarinkieliset tekstit ovat todistusvoimaiset)
(2008/799/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999 (1) ja erityisesti sen 14 artiklan 2 kohdan,
sekä katsoo seuraavaa:
(1)
Viiniviljelmien rakenneuudistusta ja uusiin lajikkeisiin siirtymistä koskevat säännöt vahvistetaan asetuksessa (EY) N:o 1493/1999 ja viinin yhteisestä markkinajärjestelystä annetun neuvoston asetuksen (EY) N:o 1493/1999 soveltamista koskevista yksityiskohtaisista säännöistä erityisesti tuotantokyvyn osalta 31 päivänä toukokuuta 2000 annetussa komission asetuksessa (EY) N:o 1227/2000 (2).
(2)
Asetuksessa (EY) N:o 1227/2000 säädetyissä rakenneuudistusta ja uusiin lajikkeisiin siirtymistä koskevan järjestelmän rahoitussuunnitelmia ja rahoitukseen osallistumista koskevissa yksityiskohtaisissa säännöissä säädetään, että viittaukset johonkin varainhoitovuoteen ovat viittauksia jäsenvaltioiden tosiasiallisesti 16 päivän lokakuuta ja seuraavan vuoden 15 päivän lokakuuta välisenä aikana suorittamiin maksuihin.
(3)
Asetuksen (EY) N:o 1493/1999 14 artiklan 1 kohdan mukaisesti komissio jakaa jäsenvaltioille vuosittain alustavat määrärahat objektiivisin perustein, joissa otetaan huomioon erityistilanteet ja -tarpeet sekä järjestelmän tavoitteen saavuttamiseksi tarvittavat ponnistelut.
(4)
Komissio on vahvistanut viinivuotta 2007/2008 koskevat alustavat määrärahat päätöksellä 2007/719/EY (3).
(5)
Asetuksen (EY) N:o 1227/2000 17 artiklan 4 kohdan mukaisesti sovelletaan seuraamusta, jos jonkin jäsenvaltion tosiasialliset menot hehtaarilta ylittävät alustavat määrärahat. Varainhoitovuonna 2008 seuraamusta sovelletaan Slovakiaan 6 169 euron osalta.
(6)
Asetuksen (EY) N:o 1227/2000 16 artiklan 1 kohdan c alakohdan nojalla jäsenvaltiot voivat esittää uuden pyynnön kuluvan varainhoitovuoden osalta. Varainhoitovuonna 2008 pyynnön ovat esittäneet Tšekki, Espanja, Italia, Unkari ja Romania.
(7)
Asetuksen (EY) N:o 1227/2000 17 artiklan 3 kohdan nojalla jäsenvaltioiden komissiolle lähettämät lisärahoitusta koskevat pyynnöt hyväksytään käytettävissä olevien määrärahojen mukaan suhteellisesti sen jälkeen, kun kaikille jäsenvaltioille myönnetystä kokonaismäärästä on vähennetty kaikkien jäsenvaltioiden mainitun asetuksen 16 artiklan 1 kohdan a ja b alakohdan mukaisesti ilmoittamien määrien yhteenlaskettu summa. Kyseistä säännöstä sovelletaan varainhoitovuonna 2008 Tšekkiin, Espanjaan, Italiaan, Unkariin ja Romaniaan. Koska kyseisten jäsenvaltioiden esittämien lisärahoitusta koskevien pyyntöjen määrät ovat pienempiä kuin uudelleen jaettavaksi käytettävissä oleva määrä, kyseisten jäsenvaltioiden hakemat määrät on voitu myöntää täysimääräisinä,
ON TEHNYT TÄMÄN PÄÄTÖKSEN:
1 artikla
Määrärahojen lopullinen jako asianomaisten jäsenvaltioiden tietyille hehtaarimäärille viinivuonna 2007/2008 asetuksen (EY) N:o 1493/2005 mukaisen viiniviljelmien rakenneuudistuksen ja uusiin lajikkeisiin siirtymisen toteuttamiseksi varainhoitovuonna 2008 ilmoitetaan tämän päätöksen liitteessä.
2 artikla
Tämä päätös on osoitettu Bulgarian tasavallalle, Tšekin tasavallalle, Saksan liittotasavallalle, Helleenien tasavallalle, Espanjan kuningaskunnalle, Ranskan tasavallalle, Italian tasavallalle, Kyproksen tasavallalle, Luxemburgin suurherttuakunnalle, Unkarin tasavallalle, Maltan tasavallalle, Itävallan tasavallalle, Portugalin tasavallalle, Romanialle, Slovenian tasavallalle ja Slovakian tasavallalle.
Tehty Brysselissä 10 päivänä lokakuuta 2008.

Labels: 18
19
6